Diari Oficial de la Generalitat Valenciana


Sumari del DOGV 6269, del 18-05-2010 (2010/4294)

Notificació de la sentència dictada en el judici verbal de desnonament per falta de pagament número 1866/2008.
--------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4294


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal de desnonament per falta de pagament número 1866/2008. [2010/4294]  
Assumpte civil 001866/2008   
Judici verbal (desnonament per falta de pagament) 001866/2008   
Part demandant: Concepción Moya Cabezas.  
Part demandada: Rodrigo Orlando Andaur Guzmán.  
Sobre: altres contenciosos.   
En el judici a què es fa referència s'ha dictat la resolució que té el text que literalment és com segueix:   
«Sentència número 000606/2009   
Benidorm, 4 de novembre de 2009.-   
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici verbal sobre desnonament per falta de pagament de les rendes i reclamació d'una quantitat que, amb el número 1866 de 2008, s'han seguit davant d'aquest Jutjat, a instàncies de Concepción Moya Cabezas, representada pel procurador Julio Costa Andreu i assistida pel lletrat David Sacristán Ruiz, contra Rodrigo-Orlando Andaur Guzmán, en situació processal de rebel·lia, i atesos els següents:  
Antecedents de fet  
Primer. Amb data 24 d'octubre de 2008 es va correspondre per torn de repartiment a aquest Jutjat escrit de demanda presentat pel procurador senyor Julio Costa Andreu, en la representació que s'ha indicat en l'encapçalament d'aquesta sentència. En aquest escrit, després d'al·legar els fets i fonaments de dret que es considerava d'aplicació al cas, se sol·licitava el dictat d'una sentència amb els pronunciaments següents:   
1. Que es declare el desnonament de la persona demandada respecte de l'habitatge del pis 3-I de l'edifici Cuatro Caminos ubicat en l' avinguda Tomás Ortuño, número 94 de Benidorm, sota l'advertència de llançament.   
2. Que es condemne a la persona demandada a pagar a la part actora la suma de 3.600 euros, més les rendes que es meriten posteriorment fins el lliurament de la possessió de la finca, com les costes d'aquest litigi.   
Aquestes pretensions es fonamenten, essencialment, en l'impagament de les rendes a què s'obligà la part demandada en el contracte d'arrendament celebrat amb la part actora.   
En suport a l'anterior petició s'adjunten els documents oportuns.   
Segon Una vegada admesa a tràmit la demanda anterior es va citar de forma legal les parts per a celebrar la vista oral.   
Tercer. El dia 3 de novembre de 2009 es va celebrar vista a la Sala d'Audiència d'aquest Jutjat, amb el resultat que documenta l'acta i el disc compacte que s'alçaren sota la fe pública judicial.   
La part actora va ratificar el seu escrit de demanda, quantificant les quantitats reclamades en aquest moment en la suma de 8.550 euros.   
La part demandada va ser declarada en rebel·lia per no haver comparegut de forma legal.   
La part actora va proposar com a prova la documental que consta en les actuacions, sent admesa com a pertinent i es declara a continuació el judici vist per a sentència.   
Quart. En la tramitació d'aquest procediment s'han seguit totes les prescripcions legals, llevat d'alguns terminis processals, a causa de l'acumulació d'assumptes que suporta aquest Jutjat.   
Fonaments de dret   
Primer. La persona demandant exercita una pretensió sumària en sol·licitud que es dicte una sentència amb els pronunciaments següents:   
1. Que es declare el desnonament de la persona demandada respecte de l'habitatge del pis 3-I de l'edifici Cuatro Caminos ubicat en l'avinguda Tomás Ortuño, número 94 de Benidorm, sota l'advertència de llançament.   
2. Que es condemne la persona demandada a pagar a la part actora la suma de 3.600 euros, més les rendes que es meriten posteriorment fins el lliurament de la possessió de la finca, com les costes d'aquest litigi.   
En l'acte del judici la part demandant va al·legar com a fet nou l'impagament de les rendes produïdes amb posterioritat a la demanda, quantificant el deute en un total de 8.550 euros, liquidació admissible per no comportar una modificació substancial de la pètita, ja que en aquesta s'incloïa una petició de condemna de futur a l'empara de l'article 220 de la Llei d'Enjudiciament Civil.   
Les pretensions anteriors es fonamenten, essencialment, en els fets resumits en l'antecedent primer d'aquesta sentència.   
Segon. Resolució del contracte d'arrendament.   
L'article 27.2 LAD estableix que «a més, l'arrendador podrà resoldre de ple dret el contracte per les causes següents:   
a) La falta de pagament de la renda o, si fa el cas, de qualsevol de les quantitats el pagament de les quals haja assumit o corresponga a l'arrendatari». Aquest precepte resulta també d'aplicació als contractes d'arrendament per a ús distint d'habitatge en virtut del que assenyala l'article 35 LAD.   
L'article 440.3 de la Llei d'Enjudiciament Civil estableix que «en els casos de demandes de desnonament de finca urbana per falta de pagament de rendes o quantitats degudes, el tribunal indicarà, si pertoca, en la citació per a la vista, la possibilitat d'enervar el desnonament d'acord amb el que estableix l'apartat quart de l'article 4 de l'article 22 d'aquesta llei; com també, si el demandant ha manifestat en la seua demanda que assumeix el compromís a què es refereix l'apartat tercer de l'article 437, que l'acceptació d'aquest compromís equivaldrà a un assentiment amb els efectes de l'article 21, per a la qual cosa atorgarà un termini de cinc dies al demandat perquè manifeste si accepta el requeriment. També s'advertirà al demandat que, si no hi compareix a la vista, se'n declararà el desnonament sense més tràmits. Igualment, el tribunal fixarà en la interlocutòria d'admissió el dia i l'hora perquè tinga lloc, si pertoca, el llançament, que podrà ser en un termini inferior a un mes des de la data de la vista, advertint al demandat que, en cas que la sentència siga condemnatòria i no siga objecte de recurs, es procedirà al llançament en la data fixada si ho sol·licita el demandant en la forma previnguda en l'article 549». En aquest precepte s'instaura, per tant, una excepció a la regla general establerta en l'article 496.2 de la Llei d'Enjudiciament Civil, que valora la inactivitat total de la persona demandada com una oposició frontal a la pretensió exercitada per la part actora. En aquest tipus de processos sumaris la rebel·lia de la part demandada s'ha de considerar como un assentiment a la pretensió de la demanda de desnonament, raó per la qual pertoca declarar-lo així sense més tràmits.   
Tercer. Reclamació de les rendes i quantitats assimilades endeutades.   
Pel que fa a la pretensió declarativa de condemna al pagament de 8.550 euros i de les quantitats que vencen d'ara en avant, la prova que s'ha practicat en aquest procés ha estat suficient per a acreditar els fets següents, d'interés per a decidir:   
1. Concepción Moya Cabezas i Rodrigo-Orlando Andaur Guzmán celebraren un contracte d'arrendament respecte l'habitatge siti al pis 3-I de l' edifici Cuatro Caminos ubicat a l'avinguda Tomás Ortuño, número 94, de Benidorm, el dia 8 de febrer de 2008. Així resulta del documento número 1 de la demanda, que no va ser impugnat, raó per la qual no hi ha motius per a restar-li valor probatori.   
2. En l'esmentat contracte es va pactar a càrrec de la part arrendatària el pagament d'una renda de 450 euros mensuals. La renda indicada ha de pagar-se dins dels dies 8 a 13 de cada mes (clàusula 2.ª).   
3. En la data d'interposició de la demanda (24 de novembre de 2008) havien vençut les rendes corresponents als mesos d'abril a novembre de 2008, que són els reclamats en l'esmentat escrit inicial. Així, durant la tramitació d'aquest procés han vençut les rendes corresponents als mesos de desembre de 2008 a octubre de 2009, per la qual cosa el deute total és 8.550 euros (dinou mensualitats a raó de 450 euros cada una).   
Una vegada acreditada l'existència d'un deute vençut, líquid i exigible per l'import indicat, l'al·legació i demostració del seu pagament correspondria a la part demandada, ja que es tracta d'un fet extintiu de les obligacions (articles 2293 LW, i 217.3 LEC). Vist que no es contestà la demanda, que és l'acte processal adequat per a introduir en el litigi aquest tipus d'excepcions, aquest tribunal no pot entrar a analitzar l'existència de pagament sense incórrer en incongruència (art. 218 LEC), raó per la qual s'hi escau considerar suficientment provat el deute i condemnar l'arrendatària per a la seua satisfacció (art. 1.555.1 CC).   
Igualment, s'ha sol·licitat el pagament de les rendes produïdes fins al lliurament de la possessió, i la condemna se n'estendrà per 450 euros mensuals, de conformitat amb el que preveu l'article 220 LEC.   
Quart. Pel que fa als interessos, el principal produirà l'interés legal dels diners incrementat en dos punts des de la data d'aquesta sentència fins a fer-ne el pagament complet (art. 576 LEC).   
Cinqué. Aquesta sentència no produeix els efectes de cosa jutjada (art. 447.2 LEC).   
Sisé. Vist que s'hi escau l'estimació íntegra de la demanda, les costes d'aquesta instància les haurà de pagar la part demandada, atés que el suposat enjudiciat no presenta dubtes seriosos de fet ni de dret (art. 394 LEC).   
Vistos els preceptes legals citats i altres de general aplicació,   
Dispositiva  
Estime de forma íntegra la demanda interposada per Concepción Moya Cabezas contra Rodrigo-Orlando Andaur Guzmán, en situació processal de rebel·lia:   
1. Declare el desnonament de Rodrigo-Orlando Andaur Guzmán respecte de l'habitatge siti al pis 3-I de l'edifici Cuatro Caminos ubicat a l'avinguda Tomás Ortuño, número 94, de Benidorm, celebrat entre ambdós el dia 8 de febrer de 2008.   
2. Condemne Rodrigo-Orlando Andaur Guzmán a desallotjar l'habitatge siti a el pis 3-I de l'edifici Cuatro Caminos ubicat en l'avinguda Tomás Ortuño, número 94, de Benidorm, amb l'advertència de llançament, que tindrà lloc el pròxim dia 14 de desembre de 2009, a les 12.15 hores si la sentència esdevé ferma per no ser objecte de recurs i la part demandant ho sol·licita mitjançant demanda executiva. També s'adverteix a la part demandada que haurà de retirar tots els seus objectes mobles i efectes de l'indicat immoble abans de l'esmentada data, o altrament, es consideraran pagats.   
3. Condemne Rodrigo-Orlando Andaur Guzmán a pagar a Concepción Moya Cabezas la quantitat de vuit mil cinc-cents cinquanta euros (8.550 euros), més l'interés legal dels diners incrementat en dos punts des de el dia 4 de novembre de 2009 fins a fer-ne el pagament complet, així com les rendes que es produïsquen fins el lliurament de la possessió de l'immoble per quatre-cents cinquanta euros (450 euros) mensuals.   
4. Condemne a Rodrigo-Orlando Andaur Guzmán al pagament de les costes d'aquesta instància.   
Notifiqueu-ho de forma legal a les parts i feu-los saber que contra aquesta sentència es pot interposar un recurs d'apel·lació que, si pertoca, haurà de preparar-se dins d'un termini de cinc dies comptador des de la notificació d'aquesta resolució, mitjançant un escrit que ha de complir els requisits establits en l'article 457.2 de la Llei 1/2001, de 7 de gener, d'Enjudiciament Civil, i amb la constitució prèvia d'un dipòsit per l'import de les rendes vençudes i d'aquelles quantitats que haja de pagar de bestreta. El recurs serà resolt, amb la tramitació legal prèvia, per l'Audiència Provincial d'Alacant.   
Aquesta és la meua sentència, de la qual cal expedir una testimoniança per a incorporar-la a les actuacions i de què s'ha de portar l'original al llibre de sentències, que pronuncie, mane i firme jutjant definitivament en primera instància, en nom del rei i per l'autoritat que m'ha sigut conferida pel poble espanyol.   
La sentència anterior ha sigut llegida i publicada en el dia de hui pel magistrat que la subscriu, mentre celebrava audiència pública; jo, la secretària d'aquest Jutjat, en done fe».  
Atés que es desconeix el domicili o la residència actuals de la part demandada, mitjançant la provisió de 23 de novembre de 2009, el jutge, de conformitat amb el que disposen els articles i 497.2 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.   
Benidorm, 23 de novembre de 2009.- La secretària judicial: María Eugenia Román Ivorra.